Forside ›Presse og Nyt›Nyheder og presse- meddelelser›Rekordhøj støtte til Region Hovedstadens Psykiatri fra forskningsfond\n7. januar 2020, KL 15:21\nHvert år uddeler Region Hovedstadens Forskningsfond for Sundhedsforskning støtte til forskellige projekter i regionen. I år har 26 projekter ud af i alt 155 ansøgere fået del i de 25 mio. kr., som fonden råder over. Lidt over 4,7 mio. er gået til tre psykiatri-projekter, som dermed har fået rekordhøj støtte, siden fonden begyndte at uddele midler i 2009 (se faktaboks til højre).\nEn af modtagerne er klinikchef på Psykiatrisk Center København, Lone Baandrup, der har fået lidt over 1,2 mio. kr. Hun skal forske i, om Cannabidiol, en slags cannabisolie der populært forkortes CBD, kan bruges til behandling af dobbeltdiagnosepatienter, der er i de tidlige stadier af psykose og samtidig har cannabismisbrug.\n- Vi ved, at patienter med cannabismisbrug der bliver indlagt med psykose, har en meget dårlig prognose. Ved at behandle dem med CBD, håber vi at kunne give dem en både effektiv behandling af psykosen og samtidig reducere – eller helt stoppe – deres cannabismisbrug, forklarer hun.\nCBD er tidligere testet til patienter med skizofreni, hvor det har vist sig at have lige så god effekt som mange af de antipsykotiske præparater der er på markedet i forvejen. Men CBD er ikke testet på patienter med dobbeltdiagnose tidligere, og derfor kalder Lone Baandrup studiet for et ”paradigmeskifte”.\n- I dag giver vi antipsykotisk medicin mod psykosen og terapeutisk behandling mod misbruget. Vi har ingen medicinsk behandling mod cannabismisbruget, så det her er en ny måde at behandle misbrug på og en ny måde at behandle dobbeltdiagnosepatienter, forklarer Lone Baandrup.\nHvor langt er vi fra at behandle patienter med dobbeltdiagnose med CBD?\nCBD er ikke på markedet endnu i Danmark, men i USA og Storbritannien er medicinen 'Epideolex', der svarer til CBD, godkendt til behandling af epilepsi hos børn. Det forventes, at CBD i løbet af et par år også kommer på markedet i Danmark – dog ikke til psykoseramte. Men der er muligheder, forklarer Lone Baandrup:\n"Hvis vi finder en positiv effekt af vores projekt, skal der gennemføres et stort projekt, før det kan blive godkendt og komme på markedet i Danmark. Der er firmaer der står på spring for at markedsføre det herhjemme."\nLone Baandrup tror på, at cannabidiol på et tidspunkt kan blive godkendt i Danmark.\nStor interesse for de dyre dråber\nLone Baandrup har store forventninger til studiet – bl.a. fordi hun tidligere har været med til at starte et lignende projekt op på PC Glostrup, der var rettet mod patienter med skizofreni.\n- Dengang var interessen for at deltage meget stor hos patienterne. Jeg håber, det bliver det samme denne gang. Det er et godt tidspunkt at lave et forsøg med cannabidiol på, fordi der er meget fokus på cannabisprodukter som behandling for forskellige lidelser.\nI 2018 fik hun en bevilling fra Alfred Benzon Fonden til samme forskningsprojekt. Med den nye bevilling har hun nu har råd til at ansætte en ph.d.-studerende, koble to forskningssygeplejersker på projektet og samtidig selv betale for medicinen.\n- Selve medicinen, CBD, er meget dyr, så den kommer til at sluge en del af budgettet. Og vi vil gerne holde os fri af medicinalindustrien, så der ingen interessesammenfald er, og derfor er bevillingen meget vigtig for mig.\nDa hun søgte om støtte til studiet, arbejdede hun som afsnitsledende overlæge på 809 på Psykiatrisk Center Glostrup. Siden da skiftede hun til Psykiatrisk Center København for at blive klinikchef for Gentofte- og Bispebjerg-matriklerne. Og skiftet kan være en fordel i forbindelse med studiet, mener hun.\n- Det er tidskrævende at rekruttere og gennemføre de her forsøg, så det skal vi blive bedre til på tværs af centrene. Glostrup og Psykiatrisk Center København har samarbejdet om andre kliniske studier, så det kan vi gøre igen. Klinisk forskning skal ses som en integreret del af RHP snarere end snævert center-specifikke projekter, slutter Lone Baandrup.\nHun forventer, at studiet begynder til marts og kommer til at køre over de næste 2,5-3 år med en analysedel efterfølgende.\nFAKTA: Disse tre projekter har fået støtte\nProfessor Lars Kessing, Psykiatrisk Center Københavvn, har fået 1,74 mio. kr. til at forske i specialiseret behandling af bipolar lidelse – KAG bipolar forsøget.\nProfessor Merete Nordentoft, Psykiatrisk Center København, har fået 1,74 mio. kr. til forskningsforsøget 'RCT: Effekt af virtual reality behandling på paranoide ideer og nedsat dagligdagsfunktion hos patienter med psykose.'\nKlinikchef Lone Baandrup, Psykiatrisk Center København, har fået 1,22 mio. kr. til at undersøge Cannabidiol til behandling af tidlige stadier af psykose og samtidigt cannabismisbrug.\nPubliceringsdato: 07-01-2020 16:21


★ På visit i Sverige\nTEKST HENNING E. LARSEN, FOTO HENNING E. LARSEN, WIKIMEDIA M.FL.\nIkke mange sømil fra de danske kyster ligger der en række af perler i det sydsvenske, som du nemt kan nå på en weekend eller en kort ferie.\nDen første by på Bådmagasinets rundtur er Halmstad. En mellemstor provinsby på den svenske vestkyst i Halland. Halmstad er en hyggelig by med et rigt kunstliv, fantastiske strande og en masse golfbaner. Kun få kilometer fra byen finder du total fred og ro i de store, dybe skove.\nHalmstads lystbådehavn er placeret i ”Nissans” udmunding. Nissan er i dette tilfælde ikke en bil, men en af Sydsveriges længste floder. Der er både store langskibspladser og pladser med flydepontoner. Faciliteterne er fine og havnen er helt beskyttet i al slags vejr. Der er kun få minutters gang op til byens centrum.\nHalmstad havn har tidligere været vært for ”The Tall Ships Race”, hvor mere end 3.000 unge mennesker er besætninger på mere end 100 sejlfartøjer. I 2017 bliver Halmstad starthavn for sejladsen.\nBadeparadiset Tylösand lokker rigtigt mange besøgende til på grund af den brede strand, det rene vand og forlystelseslivet. Per Gessle – kendt fra det svenske band Roxette – driver Hotel Tylösand, hvor der også findes et spændende kunstgalleri (Tres Hobres Art) med kunstværker inden for fotografi, skulptur og maleri. Galleriet viser også de fleste af de guld- og platinplader Per Gessle har modtaget for sine albums. Tylösand findes på listen over verdens 100 bedste strande.\nOg i Halmstads centrum findes der meget kunst – få et kort på turistbureauet og tag en tur rundt i byen og oplev de forskellige skulpturer – bl.a. Picassos ”Head of a Woman” og Carl Milles ”Europa og tyren”. Der findes også to kunstmuseer i byen.\nStoratorg er Halmstads hjerte, og herfra starter gågaderne med cafeer, fortovsrestauranter og et utal af spændende butikker med alt fra genbrug til nyeste mode. Halmstad byder også på et stort antal sjove attraktioner for børnene som f.eks. Eventyr-Badeland og Legeland.\nBåstad – tennis og kendisser\nPå den anden side af Laholmbugten over for Halmstad ligger Båstad. Af mange sikkert mest kendt for sin tennisturnering Swedish Open i juli hvert år. Det var her, at Sveriges største tennisspiller gennem tiderne, Björn Borg, debuterede i Davis Cup som 15-årig i 1972. Op gennem 70’erne var Borg suveræn på Båstads grusbane, hvor han ikke tabte et eneste sæt. Båstads tennisstadion har 6.000 tilskuerpladser og er Nordens største tennisanlæg.\nBåstad har et par gode, børnevenlige badestrande vest for havnen med omklædningshytter og toiletter. Allerede i første halvdel af 1800-tallet var Båstad kursted og populær badeby, hvor man kunne få både kolde og varme bade.\nI ”Varmbadhuset” fra 1894 er der i dag restauranter. Flere af de gamle sommervillaer, som datidens rige sommergæster lod bygge, ligger her stadig. Hver sommer er Båstad samlingssted for mange svenske og internationale kendisser, og både byen og havnen kan på mange måder minde om Skagen. Kommer du sejlende i egen båd til byen, skal du være opmærksom på, at havnen i tennisugen er overfyldt, samt at havnelejen er mangedoblet. Til gengæld er stemningen i top. Der er gode indkøbsmuligheder oppe i den øvre del af byen og en fiskeforretning på havnen. Havnepengene hører til i den høje ende, men faciliteterne er fine. Fx koster en båd på 3,75 m bredde SEK 310. I tennisugen stiger prisen til SEK 1.000. Og hvis du er så heldig at have en båd på mere end 4 meters bredde, må du op med SEK 2.000 pr. dag for at ligge til skue i inderhavnen. Også i Båstad har du flere golfbaner lige i nærheden, og der er fine muligheder for cykel- og vandreture.\nLodsudkikshus i Torekov.\nTorekov og Hallands Väderö\nHallands Väderö ligger tre km ud for den lille fisker- og ferieby Torekov. Øen består udelukkende af klipper og er en udløber af Hallandsåsen. Øen har været naturreservat siden 1958 og byder på helt unikke naturoplevelser. Bl.a. kan du på vestsiden af Hallands Väderö se en af Sveriges største sælkolonier med ca. 400 spættede sæler. Øens indre er domineret af en gammel bøgeskov, som siges at være den ældste i Sverige og en af de sidste rester af Europas oprindelige bøgeskove. Træerne bliver ikke fældet, og døde træer får lov at ligge og rådne til gavn for dyr og planter.\nI det hele taget har Hallands Väderö en meget stor artsrigdom – ca. 600 arter vilde blomster og bregner vokser på øen. Øen er også kendt for sit rige fugleliv. Der er iagttaget over 200 fuglearter, hvoraf de ca. 70 er regelmæssige ynglefugle.\nPå øens sydspids ligger naturhavnen ”Kappelhamn” for lystsejlere, og inde på land det lille museum ”Väderömuseet”, der fortæller om Hallands Väderös historie, dyre- og planteliv m.v.\nHvis du ikke har lyst til at sejle i din egen båd til Halland Väderö, kan du i perioden maj – august tage turistbåden til øen fra Torekov. Forår og efterår sejles der kun lørdag og søndag. Overfarten mellem Torekov og Hallands Väderö tager ca. 20 minutter. I ferietiden kan der godt være kø ved båden, hvis vejret er godt. Og hvis vejret byder på kraftig vind kan turen kun anbefales for mere søstærke turister.\nSelve havnen i Torekov kan nemt blive overfyldt i højsæsonen, da den ligger som et naturligt stop på sejladsen til eller fra Skærgården. Hvis du har mulighed for det, så kom før kl. 12. Gæstepladserne langskibs på bagbords side ved indsejlingen kan være meget urolige ved pålandsvind.\nTall ships race besøger havnen i Halmstad.\nPå museum i Ängelholm\nVi fortsætter turen langs kysten, og kommer ind i bunden af bugten Skälderviken bag Kullen. Her ligger Ängelholm – en lidt søvnig by, der dog har en dejlig, børnevenlig sandstrand og en fin lystbådehavn, hvor der ikke kommer mange gæster, så her finder du nemt plads, også til større både. Der er ikke ret mange indkøbsmuligheder, men du kan tage en tur med turistbåden ”Laxen”, som sejler mellem Ängelholm by og lystbådehavnen. En hyggelig tur på floden, som de lokale kalder ”Amazonas”.\nÄngelholm ligger ved Rönne Ås udløb i Skälderviken. Åen snor sig gennem byen og man kan sejle i kano på Rönne Å, eller prøve at fange en af de laks, der om foråret søger op i åen. Laksefiskeriet indledes normalt 1. marts, og fiskeriet foregår fra åens munding og fem km op af åen. Man kan også fange gedde, ørred, aborre, mv. Man kan købe fiskekort bl.a. på Ängelholm Turistbyrå.\nJärnvägens Museum byder på hyggelige oplevelser for både store og små. Det er et moderne museum som viser, hvordan de svenske jernbaner blev bygget, og har udviklet fra midten af 1800-tallet frem til i dag.\nRundt om Kullen\nNu bevæger vi os rundt om Kullen til den pittoreske by Mölle ved Øresunds østkyst. Byen ligger nærmest klemt inde af flot natur for foden af det imponerende Kullaberg (Kullen) ca. 35 km nord for Helsingborg. Huspriserne i Mölle er blandt de højeste i Sverige, for her er havudsigt mere reglen end undtagelsen. Byens huse ligger forskudt op ad klippesiden med det legendariske Grand Hotel øverst, hvorfra der er imponerende udsigt over havet.\nMölle er et populært mål også for danske lystsejlere, så havnen er ofte fyldt godt op i højsæsonen, men hvis du kommer en weekend i maj er der sjældent problemer. Ved kraftig vind fra især fra nordvest kan havnen være urolig og svær at komme fra. Om sommeren er der dagligt bådture fra havnen i Mölle til Kullen.\nMölle er også kendt for sit frigjorte badeliv omkring år 1900. Her kunne mænd og kvinder gå i vandet sammen, noget der ellers var uhørt i Europa på den tid. Overklassen og de kendte strømmede til byen, og en lang række badehoteller skød op i den lille by.\nMan kan stadig opleve de gamle hoteller med havudsigt bl.a. det eksklusive Grand Hotel fra 1909 på bjergskråningen, Hotel Kullaberg på havnen og Turisthotellet midt i byen.\nFra Mölle kan du vandre ad en fantastisk flot anlagt sti til Kullen, hvor man får et imponerende view ud over Øresund og Kattegat. Turen er på ca. fire km. Fra fyret på Kullens spids kan man gå tilbage til Mölle via nordkysten, så hele turen bliver ni km lang. Men tag gode sko på og gerne også en flaske vand med.\nDrottning Kristinapassagen i Halmstad.\nLangs kysten til Helsinborg\nPå vejen sydpå passerer vi bl.a. den lille by Viken, som efterhånden har udviklet sig til en mondæn forstad til Helsingborg. Bl.a. har det danske arkitektfirma Vandkunsten tegnet 58 boliger på den gamle skolegrund i Viken. Bebyggelsen er stærkt inspireret af det gamle fiskerleje. Havnen er med sin korte afstand fra Helsingør og Gilleleje besøgt af mange danske sejlere. Tilsanding foran havnen kan forekomme, og pladserne på den nordlige mole kan være meget urolige p.g.a. dønninger fra de store forbipasserende skibe i Øresund. Men det er en hyggelig havn og by, ligesombadestranden er fin og børnevenlig.\nPå vej til Helsingborg passerer vi Sofiero Slot, der ligger på en skråning ned mod kysten. Fra Helsingborg kan man gå eller cykle ad Landborgspromenaden – en ca. 6 km lang sti mellem byen og Sofiero Slot. Stien følger kysten og går gennem parker og natur med en flot udsigt over Øresund mod den danske kyst. Men du kan naturligvis også benytte en bybus fra Helsingborg.\nSlotsparken er især kendt for sine mange blomstrende rododendronbusker fra omkring 18. maj til 9. juni. De første rododendronbuske blev plantet af Prinsessse Margareta og Prins Gustaf Adolf i 1907, og i dag har Sofiero Slotspark over 10.000 rododendronbuske af 500 forskellige sorter. Desuden er der en victoriansk køkkenhave, en lysthave med formklippede buksbom figurer, kongens gamle vinhus, Dronning Ingrids duftende have, flere legepladser for børn og meget mere.\nI Helsingborg kan du også besøge frilands- og havemuseet Fredriksdal, som ligger to km nordøst for centrum af Helsingborg. I Fredriksdal kan du opleve bonde- og bymiljøer fra 1700-1800-tallet, arbejdende værksteder, gamle butikker og børnene kan opleve en gammeldags skånsk bondegård med heste, køer, grise, høns, kaniner og geder.\nMölle set fra Kullaberg. Nærmest lukket inde af flot natur.\nI slutningen af 1990’erne blev den gamle industrihavn bygget om til en stor marina og et nyt boligområde. Den danske arkitekt Kim Utzon tegnede det moderne kulturhus Dunkers, og hele havnen er i dag en levende bydel med masser af cafeer, restauranter og butikker. Der er mange gæstepladser både langskibs ved ”cafe-kajen” og ved flydebroerne. Faciliteterne er i top og havnepengene overkommelige.\nMod nord strækker sig en fantastisk strandpromenade langs Øresund. Der er grillpladser, petanquebaner, legepladser, solbænke, badebroer og spændende restauranter – og så er der jo en flot udsigt til Danmark på den anden side af Sundet.\nLige ved havnen er der en nærmest subtropisk badestrand med palmer og det fineste sand.\nFra Helsingborgs havn tager det kun få minutter at nå frem til de mange butikker på gågaden Kullagatan og de øvrige gågader i centrum. På hjørnet af Stortorget og gågaden må du ikke undlade at besøge Fahlmans Conditori, hvor du kan nyde en rigtig god kop kaffe (med gratis opfyldning ”påtår”) eller svenskernes foretrukne frokostspise æg med rejer.\nLige syd for Helsingborg ligger Råå havn ved udmundingen af Råå – altså Rå å. Her finder du en meget fin havn med en nyere marina og flydebroer samt den gamle havn i å’ens udmunding. Kan du få plads i den gamle havn er der absolut mest hyggeligt, men svenskerne er ikke altid så flinke til at vende deres skilt til grønt, når de forlader pladsen. Til gengæld er det sikkert Øresunds billigste havnepenge: SEK 120 uanset bådstørrelse og inkl. el. (2013 pris). Du kommer hurtigt til Helsingborg med bussen eller på cykel, hvor turen tages en halv times tid.\nPå havnen må du ikke gå glip af det hyggelige søfartsmuseum, som viser rariteter fra Råås fortid som fiskerby.\nJa. Sydsverige er bestemt et besøg værd. Den svenske Øresundskyst er slet ikke så tæt bebygget som den danske, så der er masser af oplevelsesmuligheder – også hvis du fortsætter sydpå mod Malmö.


Niels Burcharth A/S som arbejdsplads | Jobindex\nEr du – eller har du været – ansat hos Niels Burcharth A/S?\nNiels Burcharth A/S som arbejdsplads\nEr du eller har du været ansat hos Niels Burcharth A/S?\nSom nuværende eller tidligere ansat kan du også fortælle, hvad du synes om at arbejde hos Niels Burcharth A/S.\nAnnoncestatistik for Niels Burcharth A/S\nHer kan du danne dig et overblik over jobannoncer fra Niels Burcharth A/S. Du kan se hvilke kanaler og regioner annoncerne var placeret i og hvordan antallet af indrykkede jobannoncer har ændret sig fra kvartal til kvartal.\nEr du fra Niels Burcharth A/S? Så kan du oprette en profil der beskriver virksomheden for de jobsøgende.


STORK er din fertilitetsklinik i hjertet af København. Ingen ventetid til IVF/ISCI og insemination.\nVi har ingen ventetid til insemination og mange års erfaring i rådgivning om donorsæd.\nVelkommen til Stork Fertilitetsklinik\nVelkommen til StorkKlinik VivaNeo. Vi kender til den særlige betydning og følelse af at ønske sig et barn. Vi rådgiver og guider hver dag kvinder og par, som brændende ønsker sig et barn. Siden 1999 har vores klinikker i Danmark hjulpet mere end 20.000 ØNSKEBØRN til verden og vi vil også gerne hjælpe dig/jer.\nTa' første skridt - vi hjælper dig på vej. Vi tilbyder en uforpligtende samtale på klinikken eller via Skype. Den liberale lovgivning i Danmark giver os mulighed for at tilpasse jeres forløb og behandling præcis til jeres ønsker.\nVi har stor ekspertise i rådgivning og valg af donor, såvel sæd-, æg og dobbeltdonation (hvor både sæd og æg doneres).\nDu/I får jeres egen stue, indrettet i nordisk design. Vi har ingen ventetid til IVF/ICSI samt insemination og taler syv sprog i klinikkerne, så du kan føle dig tryg og rolig hos os.\nKatrine Haahr (Overlæge, klinikchef og lægefaglig ansvarlig for VivaNeo klinikkerne i Danmark)\nDine æg er nok den smukkeste gave, du kan give et barnløst par - BLIV ÆGDONOR\nSiden 1999 har vi hjulpet single kvinder med at skabe en familie. Fælles for mange singlekvinder er, at de rigtig gerne ville have haft én, at få et barn med. Mange har derfor ventet på at finde den rette at stifte familie med - uden det er lykkedes.\nDu behøver ikke at vente med at skabe familie. Den liberale lovgivning i Danmark gør det muligt for os at tilpasse et forløb og behandling til dig. Vi har ingen ventetid, vi tilbyder rådgivning om donorvalg og alle former for moderne fertilitetsbehandling og i Danmark kan vi behandle kvinder op til og med 45 år.\nKom og besøg klinikken og hils på personalet - så er du ikke længere i tvivl.\nVi glæder os til at byde dig velkommen og skabe din familie.\nStorkKlinik hjælper hvert år lesbiske par fra hele verden til at bliver forældre. Hele vores fundament er bygget på ønsket om at skabe familie for lesbiske par og enlige kvinder. Siden har vi udvidet vores klinikker til at kunne tilbyde alle former for moderne fertilitetsbehandling og er i dag blandt de førende klinikker i Danmark.\nVi har stor ekspertise i at rådgive om valg af donor, vi har ingen ventetid og den liberale lovgivning i Danmark gør det muligt at blive behandlet til og med 45 år. Vi tilbyder ægdonation samt dobbeltdonation (hvor både sæd og æg er doneret) og vi sørger altid for, at tilpasse behandling til jeres fysiske og psykiske tilstand. Det er en stor beslutning og kan være en lang process, men vores engagerede personale; læger, embryologer, sygeplejersker og jordemødre slipper jer ikke af syne på jeres rejse mod at skabe en familie.\nBook en uforpligtende samtale eller kom forbi klinikken til en rundvisning.\nGennem vores mange år som eksperter inden for fertilitetsbehandling har vi hjulpet par fra Danmark og resten af verden til at skabe deres ønske familie. Ønsker I at gå i behandling henviser vi til vores søsterklinik VivaNeo Copenhagen, som også ligger i St. Kongensgade. Her tilbyder vi alle former for moderne fertilitetsbehandling med helt samme engagerede personale, som på StorkKlinik. Indgangen er St. Kongensgade 40G, 1 sal og har egen reception og venteværelse.\nVi tager udgangspunkt i jer og jeres ønsker og sørger for at tilpasse behandlingen specielt til jer. Vi rådgiver om både de psykiske og fysiske aspekter ved at være i behandling. Vi tilbyder også jordemoder konsultationer, således at I kan føle jer trygge i hele forløbet.\nFå hjælp til at få barn i hyggelige og hjemlige rammer på StorkKlinik – lige i hjertet af København. I får enestue og tid til at hvile efter behandling.\nVi ved, hvor meget, det betyder at føle sig godt tilpas, når du/I er i fertilitetsbehandling. Vi gør derfor meget ud af, at personalet kender din/jeres baggrund og tager højde for dette, når I er i kontakt med os.\nVi er utrolig stolte af vores oprindelse som klinik. Nina Stork, som grundlagde StorkKlinik i 1999, er en ildsjæl og kvinde-forkæmper. En lov i Danmark forbød i 1997 læger, at inseminere enlige kvinder og lesbiske par. Dette gjorde Nina, som er uddannet jordemoder, så vred, at hun åbnede en inseminationsklinik i hjertet af København. I 2007 blev det igen lovligt for læger at hjælpe enlige og lesbiske par i Danmark, men der havde klinikken allerede et stort forspring i at behandle kvinder - fra alle lande, som ønsker at skabe en familie.\nVi tilbyder også ægdonation og dobbeltdonation, hvilket betyder, at det nu er muligt i samme cyklus både at modtage æg og sæd fra donorer.


You are here: Home / Boganmeldelser / Jørn Lund: Dansk i nullerne. 50 sproglige diagnoser\nSprogprofessoren Jørn Lund “stiller skarpt på det danske sprog i nullerne” hedder det på bogens bagklap. Det har man tidligere set ham kunne gøre, men her er det nærmest stik modsatte desværre tilfældet: Der er tale om en broget og usammenhængende samling tekster om alt mellem himmel og jord.\nTemaet “dansk sprog” udstrækkes her til at kunne rumme hvad som helst, forfatteren lige tilfældigvis har iagttaget, tænkt over, læst eller hørt. Det er jo for så vidt rimeligt nok ud fra den betragtning, at der ikke findes nogen sociale fænomener, som ikke også er sproglige…. men det medfører samtidig, at man ikke med nogen form rimelighed kan tale om, at der i denne samling “stilles skarpt” på meget.\nUd af disse 50 små tekster er maksimalt 5 læsværdige – af resten har nogle af dem muligvis haft deres berettigelse som en ugentlig avisklumme (som de oprindeligt er skrevet som), men samlet i bogudgivelse udenfor den daglige kontekst fremstår de bare ligegyldige.\nSkuffende, da jeg ellers har stor respekt for professor Lunds ofte skarpe vid.\nTitel: Dansk i nullerne. 50 sproglige diagnoser


Autodesk software til fremtidens byggeri | NTI\nAutodesk software til fremtidens byggeri\nVi arbejder tæt sammen med vores kunder og har eksperter i de forskellige dele af branchen. Vi hjælper mange virksomheder med at komme i gang med at udvikle sig inden for BIM - og sammen skaber vi de bedste løsninger til effektive arbejdsprocesser og metoder.\nTag et kurs i et Autodesk-produkt\nVi har i mere end 75 år været en del af byggebranchen - fra papirtegning via CAD til BIM. Med en dybdegående viden og alsidig erfaring fra byggeprojekter støtter vi kunderne med at udvikle sig, så de kan skabe sikre og effektive design og konstruktioner.\nArchitecture, Engineering & Construction Collection er én samlet BIM-værktøjskasse, der kan understøtte alle faserne i dit byggeprojekt. Uanset om du er arkitekt, konstruktør, installatør eller entreprenør får du en samlet løsning med mere end 25 produkter, der er skabt til at løse og forudse alle de behov, der kan opstå før, under og efter et byggeprojekt.\nAutodesk Construction Cloud (også kendt som ”BIM 360”) samler alt, du har brug for i dine byggeprojekter. Du får her en samlet løsning, som giver fuld kontrol over projektet - hvad enten du er bygherre, arkitekt, rådgiver eller entreprenør. ACC letter samarbejdet på tværs af projektets parter og faser.\nAutodesk AutoCAD er CAD-software (Computer-Aided Design), som anvendes af arkitekter, ingeniører og designere over hele verden. Med AutoCAD Toolsets får man en god løsning til 3D-tegning. De mere avancerede alternativer er Inventor og Revit.\nAutodesk Revit er verdens førende inden for BIM (Building Information Model) og giver dig mulighed for at håndtere data smidigt og sikkert. Du får et kraftfuldt værktøj til projektering, design, visualisering og koordinering af alle typer byggeprojekter, fra skitse til det endelige resultat.\nEn platform, som kan præcisere og effektivisere kommunikationen, så ingeniørydelserne leveres i høj kvalitet til tiden.\nIKT-leder Søren Selch Skibsted Jakobsen\nHvor meget af dit arbejde er drevet af bæredygtighed?\nNordeuropa er på vejen mod bæredygtighed – er du med? Få højdepunkterne fra Frost & Sullivans forskningsrapport lavet i samarbejde med Autodesk om bæredygtighedspraksis på tværs af Nordeuropa gratis her.\nFlere oplysninger? Kontakt os


Boligrenovering i Århus? - Firmanettet\nMagnus Bjerre er en professionel og kompetent samarbejdspartner i forbindelse med både store og små renoveringsprojekter. Hans passion for tømrerfaget mærkes tydeligt i løbet af ens samarbejde med ham, da han tager sig den nødvendige tid til at sætte sig ind i den enkelte kundes behov og ideer. Desuden er han i stand til at komme med mange forskelligartede løsningsmodeller grundet hans mange års erfaring i branchen.Han ved, hvad der virker både rent byggeteknisk og designmæssigt. Så hvis du mangler en til at varetage din renovering i Århus, så er Magnus Bjerre det oplagte valg.\nMagnus Bjerre og hans kompetente stab af medarbejdere har solid erfaring med renovering i Århus, og kan varetage alt lige fra totalrenoveringer til facaderenoveringer.\nI forbindelse med en totalrenovering, får man som regel det optimale resultat, hvis man tager udgangspunkt i de tanker, som arkitekten havde dengang huset oprindeligt blev tegnet. På den måde bevarer man det æstetiske udtryk, og man undgår, at den oprindelige stilart går tabt. Magnus Bjerre gør altid sit forarbejde ordentligt og sætter sig ind i, hvornår det pågældende hus er fra og hvem, der har udarbejdet den originale plantegning. Det oprindelige design bliver derefter inkorporeret i den nye boligplan, så de arkitektoniske elementer kan gå igen.\nSer facaden på din bolig eller virksomhed afskallet og slidt ud, så kan Magnus Bjerre hjælpe dig med at genoprette skaden. Man kan hurtigt få et indtryk af, at en bygning heller ikke er velholdt indvendig, hvis den udvendige facade ikke er pæn. Derfor kan det være en god ide særligt for erhvervsdrivende at være opmærksom på dette, så eventuelle kunder ikke får et forkert indtryk af deres virksomhed. Magnus Bjerre har også en solid erfaring med denne form for renovering i Århus, og han kan derfor hurtigt og effektivt udbedre skaden – uanset om skaden skyldes slid, fugt eller frost.\nPrevious PostCoach uddannelse i Jylland\nNext PostFørstehjælpskursus til kørekort i Herning


Black Friday startet for længst hos Tempo Bådudstyr - Minbaad.dk\nSiden den 17. november har sejleren kunnet gøre en god handel på nettet og i den fysiske butik i Greve. Foto: Tempo Bådudstyr\nAf Sara Sulkjær | 22-11-2017 13:12\nRedningsveste, pyntepuder og andet mere eller mindre livsnødvendigt sejlerudstyr sælges i øjeblikket til billige penge hos Tempo Bådudstyr ved Greve.\nJagten på det gode tilbud eller muligheden for at investere i drømmeudstyret, der nu fås væsentligt billigere end normalt, har da også allerede lokket flere kunder i butikken - både på nettet og i de fysiske lokaler på Geminivej.\nLøber rundt økonomisk\nOg netop den øgede kundeskare er forhandlerens mål med det fordelagtige tilbud, som i høj grad er med til at skabe liv i butikken vinteren over:\n- I stedet for at vi står og triller tommelfingre, er der gang i butikken. Mange gange glemmer folk båden så snart, den har fået en presenning over, så det er sjovt at kunne forlænge sæsonen, fortæller chef Martin Thordrup og understreger samtidig, at konceptet har vist sig sagtens at kunne løbe rundt økonomisk.\nDet skyldes blandt andet, at en udsolgt vare, der må bestilles hjem, ikke sælges med den samme 25 procents besparelse som gives på lagervarerne, selvom der naturligvis også er tilbud at hente på bestilte varer, garanterer Thordrup.\nDermed kan forhandleren ligeledes starte på en frisk, når det nye år skydes ind:\n- Det er rart at kunne starte med en ren tavle, når man kommer til det nye år, og det her er en måde at gøre det på. Der skal være plads til de nye, spændende ting, og de gamle skal ud. Selvfølgelig ryger de mest populære varer først, og på den måde får vi også solgt nogle af de varer, der før var upopulære, forklarer Tempo-chefen til minbaad.dk.\nForslag vakte ikke begejstring\nDet er dog ikke kun Tempo Bådudstyr, men hele bådebranchen der kæmper en indædt kamp for at fastholde kunderne gennem vinteren. Der skulle derfor en række tiltag til, før Tempo Bådudstyr for to sæsoner siden kastede sig over tilbudsperioden med 25 procent.\nFaktisk havde de syv fastansatte medarbejdere prøvet alt, de overhovedet kunne i komme tanke om. Lige indtil en dristig ansat dyede sig til at nævne de 25 % på alle lagervarer.\nEt interessant tilbud, som de øvrige i kontorlokalet dog ikke bed på med det samme:\n- Så sad vi og himlede lidt op over det, men endte alligevel med at sige fair nok, så prøver vi det. Og det fungerer, slutter en glad Martin Thordrup.\nTjek Tempo Bådudstyrs netshop her, hvor der som skrevet også gives 25 % på alle lagervarer, undtaget motorerne.


Punkt 5 om fremkommelighedsanalyse er ved en fejl angivet som et beslutningspunkt, og ændres derfor til et orienteringspunkt.\n1 Lokale vandråd\nKommunerne skal, under eventuel inddragelse af lokale vandråd, udarbejde forslag til den fysiske vandløbsindsats i form af Vandområdeplaner 2021-2027. Initiativet til at oprette vandråd skal komme fra de organisationer og foreninger, der efter loven kan være medlem heraf. Allerød Kommune har derfor annonceret denne mulighed på kommunens hjemmeside:\nAllerød kommune er del af to hovedvandoplande: ”Øresund” og ”Isefjord og Roskilde Fjord”. Kommunerne indenfor hovedvandoplandene nedsætter og sekretariatsbetjener i fællesskab vandrådene. Gribskov Kommune varetager sekretariatsfunktionen for hovedvandopland Øresund. Egedal Kommune varetager sekretariatsfunktionen for hovedvandopland Isefjord og Roskilde Fjord.\nKommunernes forslag til indsatser indberettes til Miljøstyrelsen senest den 22. september 2020.\nNedlæggelse af sø og etablering af erstatningssø\nTeknik-, Erhvervs-, Plan- og Miljøudvalget orienteres om sag vedrørende nedlæggelse af en sø i Erhvervsområde Farremosen og etablering af en erstatnings-sø.\nSCT Transport A/S ansøger om at nedlægge en sø på 2.636 m2, der er beliggende på ansøgers areal i Erhvervsområde Farremosen (se bilag 1). Søen er beskyttet i henhold til Naturbeskyttelseslovens §3. Med dispensationen fra Naturbeskyttelseslovens §3 følger et vilkår om at erstatte søen med en ny sø med lignende eller bedre naturpotentiale.\nDen lavvandede sø er under stærk tilgroning til rørsump og det frie vandspejl er minimalt. Tilgroningen vurderes, at skyldes søens historiske placering midt i en konventionelt dyrket agermark, som søen har modtaget drænvand fra. Naturværdierne vurderes at være ringe og med faldende potentiale. Tillige vil søen med sin nuværende placering blive isoleret midt i industriområdet.\nAnsøger vil som erstatning for søen etablere en ny sø i den nordlige del af matriklen op mod nabohusene (bilag 2). Placeringen vil skabe større afstand mellem nabohusene og den støjvold, som etableres i Erhvervsområde Farremosen, hvilket vil mindske bl.a. skyggevirkning fra støjvolden over nabogrundene.\nPlaceringen forventes at skabe en god biotop. Der vil således blive skabt et samlet varieret og naturrigt bælte, som inkluderer den kommende beplantede støjvold, den nye sø og en nærliggende delvis træbevokset mose. Tilsammen vil dette udgøre en større varieret naturmosaik i kanten af Erhvervsområde Farremosen, som bl.a. vil være til gavn for padder, der vurderes at yngle i mosen.\nDet samlede søareal med brinker bliver på 3.600 m2 og søens permanente vandspejl bliver på 2.200 m2. Søen vil få vand fra et nyt regnvandsbassin i Erhvervsområde Farremosen, hvor vand fra befæstede arealer renses før udledning til den nye sø. Tillige vil den nye sø modtage vand fra de omkringliggende støjvolde.\nDer etableres et afløb fra søen. Afløbet leder i rør til Bøgeholmvandløbet nedstrøms nabobebyggelsen. Afløbskapaciteten laves større end indløbskapaciteten. Herved sikres at vandet fra søen ikke når op på nabomatrikler eller vejen.\nUd over ovennævnte dispensation til nedlæggelse af søen og etableringen af en ny sø, sendes følgende udkast til afgørelser i partshøring:\nScreeningsafgørelse om ikke-miljøvurderingspligt af etableringen af den nye sø\nVVM-screeningsafgørelsen viser, at der ikke skal gennemføres en miljøkonsekvensvurdering af etableringen af den nye sø. Etableringen af den nye sø er omfattet af et punkt i miljøvurderingslovens bilag 2.\nTilladelse til terrænregulering til etableringen af den nye sø er omfattet af de nødvendige og sædvanlige terrænreguleringer i forbindelse med udnyttelse af grunden. Som det fremgår af lokalplanen sker dette ved dispensation fra lokalplanens § 9.9.\nUdkast til afgørelser sendes i partshøring hos relevante parter.\nAfgørelserne sendes i partshøring som følge af Forvaltningslovens § 19, medio november 2019.\nNår partshøringen er afsluttet, indarbejdes relevante bemærkninger i afgørelserne. Herefter vil de endelige udkast til afgørelser blive forelagt Teknik-, Erhvervs-, Plan- og Miljøudvalget til orientering, hvorefter de endelige afgørelser meddeles til SCT Transport A/S.\nNår afgørelserne meddeles, kan de påklages af virksomheden, en række foreninger og enhver, der har en individuel, væsentlig interesse i sagerne udfald. Klagevejledningen kan ses i den enkelte afgørelse.\nFremadrettet drift og vedligehold vil blive ansøgers ansvar\nUdarbejdelsen af løsningsforslaget til placering af den nye sø er udarbejdet i 2018 i dialog mellem Allerød Kommune, Danmarks Naturfredningsforening, beboerne i Farremosen og SCT Transport A/S´s konsulenter bl.a. ved møder på stedet for den nye søs placering.\nUdkast til dispensationen udsendes i partshøring i tre uger fra medio november 2019.\nBilag 1 eksisterende sø.pdf\nBilag 2 ny sø.pdf\nStatus på myndighedsopgaver i Erhvervsområde Farremosen, 12. november 2019\nUdvalget blev senest på mødet den 22. oktober 2019 orienteret om myndighedsbehandlingen i Erhvervsområde Farremosen.\nForvaltningen har den 31. oktober 2019 sendt udkast til tilladelser til Unicon A/S og til Hillerød Ejendomsselskab A/S vedrørende deres regnvandsbassin i partshøring i tre uger.\nForvaltningen forventer at sende udkast til afgørelse om etablering af vold omkring erhvervsområdet, flytning af rørlagt vandløb og etablering af ny sø i partshøring medio november 2019 i tre uger.\nSiden den 8. oktober 2019 er der ikke meddelt tilladelser.\nForvaltningen påtænker at meddele følgende tilladelser i den nærmeste fremtid:\nDispensation til nedlæggelse af eksisterende §3 sø og anlæggelse af ny sø mod nord i erhvervsområdet til SCT Transport A/S. Terrænregulering til anlæggelse af den nye sø, samt VVM-screeningsafgørelse om ikke-miljøvurderingspligt af anlæggelse af den nye sø. Udvalget orienteres i et særskilt dagsordenspunkt\nVVM-screeningsafgørelse om ikke-miljøvurderingspligt af flytning af rørlagt vandløb\nTilladelse til flytning af rørlagt vandløb til SCT Transport A/S\nTilladelse til terrænregulering og byggetilladelse til volde omkring erhvervsområdet til SCT Transport A/S\nMiljøgodkendelse Unicon A/S\nTilladelse til nedsivning af tagvand Unicon A/S\nGodkendelse af vejadgang Unicon A/S\nScreeningsafgørelse om ikke-miljøvurderingspligt SCT Transport A/S\nTilladelse til terrænregulering SCT Transport A/S\nUdledningstilladelse SCT Transport A/S\nTilladelse til midlertidig grundvandssænkning SCT Transport A/S\nTilladelse til udmatrikulering til SCT Transport A/S\nMidlertidig tilladelse til udledning af byggepladsvand fra Bøgeholm Alle 5\nRetssagen om gyldigheden af lokalplanen er berammet til den 19. og 20. november 2019.\nByrådet besluttede med budget 2019-2026, at der skulle udarbejdes en fremkommelighedsanalyse for kommunen. Kommissorium for projektet blev godkendt af Teknik-, Erhvervs-, Plan- og Miljøudvalget den 5. februar 2019. Fremkommelighedsanalysen er udført af NIRAS.\nUdvalget orienteres om resultaterne af fremkommelighedsanalysen og planlagte tiltag på baggrund af analysen.\nFormålet med fremkommelighedsanalysen har været at analysere, hvordan man på kort og længere sigt kan forbedre fremkommeligheden i kommunen. Analysen skal anvendes i forbindelse med udarbejdelse af infrastrukturpolitik og revision af trafikplanen i 2020-21, og indtil da i udmøntningen af de årlige puljer.\nDer er indledningsvis foretaget en kortlægning af de trafikale forhold i kommunen. Til kortlægningen er anvendt DTUs Transportvaneundersøgelse, foreliggende trafikdata (tællinger, hastighedsmålinger mv.) samt signaldokumentation. Den forventede mertrafik fra kommende byudvikling er indarbejdet i kortlægningen på baggrund af forslag til Planstrategi 2019.\nEndelig er rejsetider kortlagt for biltrafik, baseret på GPS-registreringer (via programmet FlowTjek). Hermed er skabt overblik over de korridorer, hvor der registreres nedsat hastighed og hermed nedsat fremkommelighed.\nResultatet af kortlægningen er en geografisk lokalisering af, hvor der er eller kan forventes fremkommelighedsudfordringer (omfanget af den øgede rejsetid samt den tidsmæssige variation over døgnet). På dette grundlag er der udpeget korridorer til nærmere analyse. (se bilag A: Fremkommelighed i Allerød Kommune - Resume og bilag B: Fremkommelighed i Allerød Kommune - Analyse).\nGenerelt er fremkommeligheden i kommunen god. Der er dog i følgende korridorer, særligt i morgen-myldretiden, observeret stærkt nedsat rejsehastighed og periodevise kødannelser: Lynge-krydset, med forgrening mod Slangerupvej i begge retninger samt Hillerødvej, Nymøllevej, Sortemosevej, Kongevejen, Kollerødvej, Rådhusvej og Banevang.\nMed udgangspunkt i analysen er udarbejdet en oversigt over mulige løsningsforslag (se Bilag C: Fremkommelighed i Allerød Kommune - Løsningskatalog). For nogle korridorer vil der være flere løsningsforslag, som varierer både i effekt og anlægsøkonomi, mens der for andre korridorer kun vil være ét løsningsforslag. For alle løsningsforslag er der en beskrivelse, en vurdering af effekten på fremkommelighed samt et overordnet investeringsbehov.\nUd fra en faglig vurdering af løsningsforslagene planlægges følgende prioritering på kort sigt:\nSignaloptimering af Lynge-krydset (Slangerupvej-Hillerødvej-Ganløsevej) (Korridor 1+2, forslag 1). Anslået investeringsbehov: 500.000-550.000 kr.\nForbedret cykelparkering ved Allerød Station. Anslået investeringsbehov: afhængig af løsning\nSignaloptimering i krydset Nymøllevej-Sortemosvej-Banevang (Korridor 3, forslag 2). Anslået investeringsbehov: 300.000-350.000 kr.\nSignaloptimering og fysiske ændringer i krydset Kongevejen-Sortemosevej (Korridor 5, forslag 2). Anslået investeringsbehov: 500.000-600.000 kr.\nSignaloptimering Kollerødvej-Frederiksborgvej (Korridor 6, forslag 1). Anslået investeringsbehov: 400.000-500.000 kr.\nSignaloptimering af krydset Kongevejen-Nymøllevej-Sandholmgårdsvej (Korridor 5, forslag 1). Anslået investeringsbehov: 300.000-400.000 kr.\nNyt signalanlæg Sortemosvej-Blovstrød Teglværksvej (Korridor 4, forslag 4). Anslået investeringsbehov: 1,5-2,0 mio. kr.\nSignaloptimering Nymøllevej-Rådhusvej (Korridor 3, forslag 1). Anslået investeringsbehov: 200.000-300.000 kr.\nHvis signaloptimeringer ikke giver tilstrækkelige forbedringer kan følgende tiltag prioriteres i de respektive kryds på længere sigt:\n9 Udvidelse af krydset Nymøllevej-Sortemosevej-Banevang (Korridor 3, forslag 3 eller 4): Anslået investeringsbehov: 3,0-4,0 mio. kr.\n10 Udvidelse af krydset Slangerupvej-Hillerødvej-Ganløsevej med ekstra spor på Slangerupvej (Korridor 1+2, forslag 2). Anslået investeringsbehov: 5,0-5,5 mio. kr.\n11 Anlæg af højresvingsbane på Kollerødvej i krydset Kollerødvej-Frederiksborgvej (Korridor 6, forslag 2). Anslået investeringsbehov: ikke prissat.\nOver driften udføres i år en nødvendig modernisering af signalanlægget Slangerupvej-Hillerødvej-Ganløsevej. De angivne signalændringer (Projekt nr. 1) planlægges udført i sammenhæng hermed - finansieret af puljen til mindre projekter i 2020.\nProjekt 2 vil indgå i prioritering af mindre projekter i trafikplanen i 2020. Dette projekt skal koordineres med den kommende lokalplan for bymidten.\nDe øvrige projekter vil blive indarbejdet i kommunens trafikplan ved revision af planen i 2020 og indgå i prioriteringen af de afsatte budgetmidler i de kommende år.\nPunktet er ændret til et orienteringspunkt, jf. bemærkninger til dagsordenen.\nBilag A: Fremkommelighed i Allerød Kommune Resumé.pdf\nBilag B: Fremkommelighed i Allerød Kommune - Analyserapport.pdf\nBilag C: Fremkommelighed i Allerød Kommune - Løsningskatalog.pdf\nLillevang Skole afdeling Skovvang trafikanalyse\nSom led i prioritering af Pulje til mindre projekter i Trafikplan 2017-20, vedtog Teknik-, Erhvervs-, Plan- og Miljøudvalget den 15. januar 2019, at der skulle gennemføres en trafikanalyse for Lillevang Skole, afdeling Skovvang.\nAnalysen er gennemført, og udvalget orienteres om resultatet af analysen og planlagte tiltag på baggrund af analysen.\nI 2015 blev der udført skolevejsanalyser for alle kommunens skoler. Her pegede elever og forældre på trafikale udfordringer på skolevejen, hvilket efterfølgende har resulteret i en række forbedringer af skolevejene udført i regi af trafikplanens pulje til mindre projekter.\nNogle af de ting, der blev peget på i skolevejsanalyserne, var der behov for at undersøge nærmere. For nogle af skolerne er der sket ændringer, som har påvirket de trafikale mønstre, og generelt er der løbende behov for at vurdere det trafikale flow omkring skolerne. Der er derfor i 2018 udført en trafikanalyse for Blovstrød Skole og i 2019 for Lynge Skole og for Lillevang Skole afdeling Skovvang.\nFor Lillevang Skole har skolestrukturændringen i 2017 betydet ændret elevsammensætning, hvilket også kan give nye trafikale udfordringer. Afdeling Skovvang huser elever fra 0.-5. kl. samt specialklassespor, centerklasser og kommunens modtageklasser.\nDen gennemførte trafikanalyse samler op på skolevejsanalysen fra 2015 og analyserer de aktuelle trafikforhold nær skolen. Trafikanalysen er baseret på møder med skoleledelsen, besigtigelser af trafikforhold både morgen og eftermiddag, registrering af antallet af biler og cykler samt videoregistrering og droneoptagelse for at registrere trafikafviklingen omkring skolen i morgenmyldretiden.\nAnalysen har haft fokus på selve skolens område samt de overordnede strukturelle forhold omkring skolen som tilkørselsforhold for trafikanterne samt parkeringsforhold.\nDer har været særligt fokus på følgende forhold:\nAfsætningsforhold syd for skolen\nPå busvendepladsen ved skolens sydlige indgang, afvikles både trafik med handicapbusser, afsætning af børn samt cykeltrafik. Besigtigelse viser, at forbud mod parkering ikke overholdes af alle, men at trafikken i det store og hele afvikles uden de store problemer.\nDer er behov for yderligere cykelparkering, særligt ved den sydlige indgang.\nForhold for cyklister og fodgængere på Poppelvej ud for skolen\nPå Poppelvej øst for skolen, krydser børnene vejen, når de skal til indskolingen eller til idrætsanlægget, samtidig med at der er gennemkørende cyklister samt ærindekørsel. Skolen ønsker, at vejen i højere grad får udtryk af et areal, hvor der færdes børn.\nVarelevering til Netto – forhold for bløde trafikanter\nNetto har skiltet med forbud mod varelevering i tidsrummet 7.45-8.15 for at undgå konflikter mellem vareleverancer og skolebørn. Ud fra videoregistrering og besigtigelse blev der ikke observeret problemer med vareleverancer på de observerede dage. Forhold for gående kunne forbedres.\nAfsætning nord for skolen\nEn del forældre sætter børn af på Ørnevang nord for skolen. Her er ikke en egentlig afsætningsplads, så afsætning sker på steder, som ikke er indrettet til det, hvilket kan resultere i konflikter. Der har været dialog med bestyrelsen for Ørnevang bebyggelsen i forhold til mulighederne for at formalisere afsætningen af skolebørn på deres parkeringsplads. Bestyrelsen har meldt tilbage, at de ikke ønsker en sådan løsning.\nTrafikforhold på Ørnevang\nDer er om morgenen en del trafik på Ørnevang både pga. skolen og institution, hvilket giver anledning til farlige situationer, hvilket er påpeget både af institution og beboerforening. Trafikforholdene er undersøgt ved at lave trafiktællinger og besigtigelse af trafikafviklingen. Analysen peger ikke på behov for tiltag på Ørnevang. Hvis det alligevel ønskes at etablere fartdæmpning på Ørnevang foreslås det at etablere en 40 km zone med bump.\nTrafikanalysen med forslag til løsninger ses i bilag A.\nDer er i samråd med skolen besluttet, at følgende tiltag foreslås udført:\nPå Poppelvej øst for skolen markeres med rød afmærkning på vejen ved hovedindgang – evt. med skolebørn-skilt i belægningen (skal godkendes af politiet). Der ses på udformning af hele arealet på Poppelvej foran skolen. Betonstandere/rør på Poppelvej fjernes, skilt placeres i rabat.\nCykelstativer på Poppelvej flyttes til areal nord for skolen. Etablering af yderligere cykelstativer syd for skolen.\nStien syd for skolen langs Poppelvej afmærkes som delt sti (udføres over drift).\nPå cykelstien langs Ørnevang etableres afmærkning og bilspærre erstattes af steler (udføres over drift).\nPå busvendepladsen/afsætningspladsen syd for skolen tydeliggøres skiltningen (udføres over drift). Forsøg med senere ankomst for handicapbusser.\nDe to første projekter medtages ved prioritering af puljen til mindre projekter i Trafikplanen i 2020.\nBilag A Trafikanalyse Lillevang Skole afdeling Skovvang\nLynge Skole trafikanalyse\nSom led i prioritering af Pulje til mindre projekter i Trafikplan 2017-20, vedtog Teknik-, Erhvervs-, Plan- og Miljøudvalget den 15. januar 2019, at der skulle gennemføres en trafikanalyse for Lynge skole.\nI 2015 blev der udført skolevejsanalyser for alle kommunens skoler. Her pegede elever og forældre på trafikale udfordringer på skolevejen, hvilket efterfølgende har resulteret i en række forbedringer af skolevejen udført i regi af trafikplanens pulje til mindre projekter.\nDer blev i 2013 gennemført en større trafiksanering omkring Lynge Skole, hvor der bl.a. blev etableret en ”kiss and ride” plads, anlagt nye cykelstier mm. Skolevejsanalysen i 2015 pegede dog på, at der stadig var trafikale forhold, som ikke fungerede optimalt.\nDen gennemførte trafikanalyse samler op på skolevejsanalysen fra 2015 og kortlægger de aktuelle trafikforhold nær skolen. Trafikanalysen er baseret på møder med skoleledelsen, besigtigelser af trafikforhold både morgen og eftermiddag, registrering af antallet af biler og cykler samt videoregistrering og droneoptagelse for at registrere trafikafviklingen omkring skolen i morgenmyldretiden.\nDer har i analysen været fokus på følgende problemstillinger:\nOmrådet foran skolen på Ved Gadekæret, herunder:\n- Den dobbeltrettede cykelstis krydsning med Ved Gadekæret er et sted, hvor der potentielt kan være konflikter mellem cykler og biler. Dronefilm af stedet, har dog ikke vist konflikter.\n- Cyklende kan anvende stien bag om p-pladsen, hvilket er en mere trafiksikker rute. Få kører dog denne vej i dag.\n- Der er ønske om forbedret belysning på Ved Gadekæret.\n- Fortovet på Ved Gadekæret anvendes af både gående og cyklende, idet cyklende der kommer fra Knud Rasmussenvej skal gå en omvej for at komme til skolegården.\nAnvendelsen af Kiss and Ride pladsen\nDer var bemærkninger i skolevejsanalysen om at pladsen ikke fungerede efter hensigten. Ved besigtigelse og dronefilm, er det konstateret at anvendelsen af pladsen fungerer tilfredsstillende.\nForhold omkring busstoppested på Knud Rasmussensvej\nBussen holder i dag på vejen, hvilket kan skabe farlige situationer, hvis børnene krydser vejen før bussen er kørt.\nRundkørslen Kærhøjgårdsvej-Knud Rasmussensvej\nDer har været peget på, at rundkørslen opleves som et usikkert sted for cyklende skolebørn. En del børn vælger at cykle over vejen i fodgængerfeltet, hvor de kan komme overraskende for bilerne.\nCykel- og bilparkering\nDet er konstateret at parkering for biler og cykler fungerer tilfredsstillende.\nDer er udarbejdet et idekatalog samt en baggrundsrapport (se bilag A og B).\nPå baggrund af den gennemførte analyse, er det i samråd med skolen besluttet at følgende tiltag foreslås udført.\nDer laves hul i muren ind til skolegården på hjørnet ved kiss and ride/Ved Gadekæret, og cykelstien føres forbi kiss and ride.\nBelysningen ved krydsningen mellem sti og ved Gadekæret forbedres yderligere.\nVejen foran skolen markeres med farvet belægning symbol med skolebørn (skal godkendes af politiet).\nPå Ved Gadekæret etableres gennemført fortov i overkørsel til p-pladsen, så vigepligt tydeliggøres.\nI rundkørslen Kærhøjgårdsvej-Knud Rasmussensvej etableres stibomme ved krydsningen på Kærhøjgårdsvej, så det ikke er muligt at cykle direkte ud i fodgængerfeltet. Der etableres pudebump i østlig og nordlig tilkørsel.\nEtablering af krydsningshelle på Knud Rasmussensvej (større projekt).\nProjekterne 1-5 medtages ved prioritering af puljen til mindre projekter i Trafikplanen i 2020. Projekt 6 medtages som større projekt i trafikplanen ved revision af trafikplanen i 2020.\nBilag A: Idekatalog Lynge Skole.pdf\nBilag B: Baggrundsrapport Lynge Skole\nFælleskommunalt asfaltudbud 2021 - 2024\nKommunen har de seneste 3 år fået udført nye asfaltbelægninger med baggrund i et fælleskommunalt udbud, og en kontrakt indgået i 2016 gældende for årene 2017 - 2020. Kontrakten rummer ikke mulighed for forlængelse.\nUdvalget orienteres om planerne for nyt fælleskommunalt asfaltudbud i 2020.\nDet planlægges at fortsætte det fælleskommunale samarbejde vedrørende asfaltbelægninger, og arbejdet med at forberede et nyt udbud er igangsat sammen med Hillerød, Frederikssund, Halsnæs, Gribskov og Hørsholm kommuner.\nHensigten er, at indgå en fælles kontrakt for perioden 2021 – 2024.\nArbejderne forventes udbudt i løbet 2020 med licitation i efteråret.\nResultatet vil blive forelagt udvalget med henblik på, at en ny kontrakt kan indgås primo 2021\nUdbuddet omhandler driftsmidler ”Asfaltpuljen”